Diari Oficial de la Generalitat Valenciana


Sumari del DOGV 5164, del 28-12-2005 (2005/14575)

RESOLUCIÓ de 22 de desembre de 2005, de la Direcció General de Farmàcia i Productes Sanitaris, per la qual s'establixen els servicis d'urgència que han de complir les oficines de farmàcia de Manises durant els mesos de gener, febrer i març de 2006.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/12/22/(2)/dof/vci/html**

### Dades del document

Número de DOGV
:   5164

Data del DOGV
:   28-12-2005

Secció del DOGV
:   I. DISPOSICIONS GENERALS

Número del document
:   2005/14801


Data del document
:   22-12-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Manises
    * horari de treball
    * ordenació de l'horari de treball
    * primers auxilis
    * farmacologia
    * legislació farmacèutica

RESOLUCIÓ de 22 de desembre de 2005, de la Direcció General de Farmàcia i Productes Sanitaris, per la qual s'establixen els servicis d'urgència que han de complir les oficines de farmàcia de Manises durant els mesos de gener, febrer i març de 2006. [2005/X14352]
  
Vist que el Col·legi Oficial de Farmacèutics de la província de València no ha comunicat els servicis d'urgència que han de fer les oficines de farmàcia del municipi de Manises, i examinats els antecedents de fet següents.
  
Antecedents de fet
  
I. Mitjançant una Orde de 16 de setembre de 2005, del conseller de Sanitat, es modifica el mapa farmacèutic i es constituïxen com a dues zones distintes els municipis de Quart de Poblet i Manises.
  
II. Amb data 9 de novembre de 2005 s'ha requerit del Col·legi Oficial de Farmacèutics de la província de València tant els horaris com els servicis d'urgència de les oficines de farmàcia de la província de València per a l'any 2006, per mitjà d'un ofici del director general per a la Prestació Farmacèutica.
  
Posteriorment en dates 1 i 13 de desembre de 2005, s'ha reiterat la sol·licitud de remissió del calendari de servicis d'urgència de les oficines de farmàcia dels municipis de Quart i de Poblet i Manises.
  
III. En data de hui, no s'ha comunicat pel Col·legi Oficial de Farmacèutics de la província de València els servicis d'urgència que garantisquen l'assistència farmacèutica.
  
Als anteriors fets s'apliquen els fonaments jurídics següents.
  
Fonaments jurídics
  
I. Esta Agència Valenciana de Salut és competent per a resoldre la present sol·licitud en virtut del que disposa el Reial Decret 278/80, 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, Llei 6/1998, d'Ordenació Farmacèutica de la Comunitat Valenciana; Llei 4/2005, de 17 de juny, de Salut Pública de la Comunitat Valenciana i Decret 25/2005, de 4 de febrer, del Consell de la Generalitat Valenciana, pel qual s'aproven els Estatuts de l'Agència Valenciana de Salut.
  
II. L'article 3.2 de la Llei 25/1990, del Medicament, establix l'obligatorietat per als responsables de la venda i dispensació de medicaments, entre els quals es troben les oficines de farmàcia, de respectar el principi de continuïtat en la prestació del servici a la comunitat.
  
Este principi es recull en l'article 32 de la Llei 6/1998, de 22 de juny, d'Ordenació Farmacèutica de la Comunitat Valenciana, on s'establix que l'assistència farmacèutica a la població quedarà garantida de forma permanent, i es reglamenta per això el règim de l'horari d'atenció al públic, el servici d'urgència i les vacances de les oficines de farmàcia. S'hi especifica que ?Fora de l'horari ordinari es garantirà l'assistència farmacèutica a través del servici d'urgència. Durant el servici d'urgència el farmacèutic o farmacèutica estarà obligat/da a dispensar els medicaments i productes sanitaris prescrits en la recepta mèdica i aquells altres que, a valoració del farmacèutic o farmacèutica responsable, meresquen, en eixe moment la consideració de necessaris?.
  
L'article 6 de la Llei 16/1997, de 25 d'abril, de Regulació de Servicis de les Oficines de Farmàcia establix el deure de la prestació de guàrdies i servicis d'urgència fixades a fi de garantir la continuïtat de l'assistència, la qual cosa constituïx legislació bàsica de l'Estat, dictada a l'empara de l'article 149.1.16 de la Constitució.
  
Per una altra banda, el Decret 187/1997, de 17 de juny, del Govern Valencià, sobre horaris d'atenció al públic, servicis d'urgència i vacances de les oficines de farmàcia de la Comunitat Valenciana, en l'article primer establix que les disposicions que siguen adoptades en esta matèria, tindran el caràcter de mínim, i seran de compliment obligatori per a totes les oficines de farmàcia de la Comunitat Valenciana. L'article 5 del decret disposa que els servicis d'urgència de les oficines de farmàcia els organitzaran els col·legis oficials de farmacèutics de la Comunitat Valenciana, i que estos servicis garantiran l'assistència a la població fora de l'horari ordinari.
  
A fi de garantir l'assistència farmacèutica a la població es fixen els servicis d'urgència que hauran de prestar les oficines de farmàcia del municipi de Manises.
  
Vistos els anteriors fets i fonaments jurídics, resolc establir servicis d'urgència que hauran de complir les oficines de farmàcia del municipi de Manises, durant els mesos de gener, febrer i març del 2006,a fi de garantir l'assistència farmacèutica a la població, segons la llista annexa a la present resolució.


Còpia Permalink ELI